《扫花游 自云栖寺归，泛舟西湖，游览竟日，倚声成歌》
清代·阮恩滦

万篁径里，正翠滴篮舆，海霞初晓。寺门渐杳。更明湖荡桨，镜波回抱。

极目群峰，百变云容尽扫。晚春好。问堤柳旧栽，添种多少。

何事赢懊恼。指绚碧亭台，俊游曾到。谢墩自小。叹而今剩有，冷烟衰草。

无限悲怀，且听莺啼树杪。日西了。尽徘徊、晚花沼。

作者简介：江苏仪徵人，字湄川。阮元孙女，杭州诸生沈霖元室。善书画，嗜琴，人呼琴女。有《慈晖馆诗钞》。